TTCL คว้างานก่อสร้างโซลาร์ฟาร์มเวียดนาม มูลค่า 990 ลบ.
TTCL คว้างานก่อสร้างโซลาร์ฟาร์มเวียดนาม มูลค่า 990 ลบ. โดยมีระยะเวลาก่อสร้างประมาณ 12 เดือน
17 ส.ค. 2561

บริษัท ทีทีซีแอล จำกัด (มหาชน) หรือ TTCL เปิดเผยว่า บริษัท TTCL Vietnam Corporation Limited (TVC) ซึ่งเป็นบริษัทย่อย ได้รับหนังสือเพื่อแจ้งดำเนินโครงการก่อสร้างโรงงานไฟฟ้าพลังงานแสงอาทิตย์ ภายใต้ชื่อโครงการ 40MWp Mui Ne Solar Power Plant ของ Duc Thanh – Mui Ne Joint Stock Company ตั้งอยู่ที่ Mui Ne Township, Binh Thuan Province, สาธารณรัฐสังคมนิยมเวียดนาม  มีมูลค่าโครงการประมาณ 30 ล้านเหรียญสหรัฐ หรือราว 990 ล้านบาท
โดยเป็นงานการออกแบบวิศวกรรม จัดซื้อเครื่องจักรวัสดุอุปกรณ์ และก่อสร้าง (EPC) ระยะเวลาก่อสร้างประมาณ 12 เดือน